Saue linn                                                                                                                     17.01.2023 nr

Projekteerimistingimuste määramine Kanama-Jõgisoo teega külgneva jalgratta ja jalgtee (km 2,3-3,35) rajamise ehitusprojekti koostamiseks 

Saue Vallavalitsus on algatanud projekteerimistingimuste määramise Kanama-Jõgisoo teega külgneva jalgratta ja jalgtee (km 2,3-3,35) rajamise ehitusprojekti koostamiseks.

Kanama-Jõgisoo teega külgneva jalgratta ja jalgtee (km 2,3-3,35) rajamise näeb ette Saue valla üldplaneering (kehtestatud Saue Vallavolikogu 28.06.2021 otsusega nr 40), mille alusel on jalg- ja jalgrattatee rajamine prioriteetne eesmärk valla arenguks ja liikuvuse tagamiseks. Samuti näeb nimetatud tee osa rajamise ette Saue valla 2021-2030 arengukava (VE 4.4.), mis sätestab: „kergliiklusteed, parklad (koostööprojektid) alapunktis 5 p 3 “Kanama-Jõgisoo jalgrattatee ehitamine“. 
Planeeritav  jalg- ja jalgrattatee hakkab läbima järgmisi kinnistuid: Vahetee L1 
(72601:001:0222), Saare (72601:001:0221), Pele (72601:001:0226) Sepametsa tee 
72703:002:0219, 11116 Kanama-Jõgisoo tee T9 (72501:001:0321), 11116 Kanama-Jõgisoo tee T10 (72501:001:0322) ja Taara tee L1 (72601:001:0407).
Ehitusseadustiku (edaspidi EhS) § 99 lõike 1 kohaselt on projekteerimistingimused nõutavad EhS lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud. Ehitusluba on EhS lisa 1 kohaselt vaja avalikult kasutatava tee rajamiseks, ümberehitamiseks ja laiendamiseks. Planeeritav jalgratta- ja jalgtee saab olema avalikult kasutatav. 

Kavandatav jalgratta- ja jalgtee on kavandatud 4. november 2008 nr 765 kehtestatud „Untaugu maaüksuse detailplaneering“,  27. juuni 2006 nr 683 kehtestatud „Saue valla Jõgisoo küla Sepa 1 kinnistu detailplaneering“, 16. juulil 2020 väljastatud projekteerimistingimused „Taarapõllu, Jõgisoo küla“, 22. novembril 2023 algatatud „Jõgisoo külas Pele katastriüksuse ja lähiala detailplaneering“ külgnevalt läbivaks ning on nende planeeringutega kooskõlas sh Pele katastriüksuse osas on vallavalitsus juhtinud planeeringu koostajale tähelepanu, et jalgratta- ja jalgtee tarbeks on vajalik jätta laiem teekoridor ja see on võetud menetluses arvesse ja planeeringu joonist muudetakse Transpordiameti nõetest ja käesoleva jalgratta- jalgtee projektist lähtudes. Rohkem detailplaneeringuid alal ei ole.

Planeeringute omanikele saadeti PT eelnõu tutvumiseks ja arvamuse avaldamiseks. 

Projekteerimistingimuste väljastamine on kooskõlas Saue valla arengukava ja üldplaneeringuga ning ei ole vastuolus õigusaktide ega isikute õiguste või avaliku huviga.
Üldplaneeringus on viidatud jalgratta- ja jalgtee kavandamise kavatsus üldisemalt(mitte konkreetse tee poolsusega) ja üldplaneeringu seletuskiri täpsustab et tee poolsus selgub projekti koostamisel. 

Varasemas etapis Kanama-Jõgisoo km 1-2,3 oli järsus kurvis Raja mü eluhoone, mis takistas jalgrattatee asetust loode/põhja küljele. Tee lõuna/kagu küljel on kuni Sepametsa teeni jalgratta- ja jalgtee tarbeks rohkem vajalikku maad ja seal toetab see enim ka uusi planeeritavaid detailplaneeringu alasid. Kaugemal asub aga Mullaste tee 1 ja 2, mille õuemaa on vastu riigiteed, seega on üks teeületuskoht Sepametsa tee ristumiskoha piirkonnas vajalik planeerida ka seetõttu, et Keila jõge ületav olemasolev rippsild on samuti tee loode/põhja küljel. Sepametsa tee piirkonda teeületuskoha kavandamist toetab ka vajadus, et sealtkaudu saavad teed ületada Sepa tee, Looheina tee ja Taara tee elanikud. 

*väljavõte üldplaneeringu kaardilt(kollase katkendjoonega kujutatud jalgratta- ja jalgtee)
Algatatud projekteerimine on planeeritud äralõigetena kinnistutest: Saare (72601:001:0221), Pele (72601:001:0226). Nimetatud maaomanikega alustatakse läbirääkimisi vajaminevate maaribade omandamiseks. 

Projekteerimistingimusi menetleti avatud menetlusena. Eelnõu avaldati 21.12.2023 aastal valla kodulehel https://sauevald.ee/avatud-menetlusega-projekteerimisteated  . Saue vallalehe Saue Valdur 2023. aasta detsembri 24 numbris (lehekülg 4)avaldati teade projekteerimistingimuste menetluse ning avaliku arutelu toimumise kohta (4.01.2024 kell 17:30 Vallamajas, Kütise 8, Saue linn)on saadetud käesoleva korralduse eelnõu arvamuse avaldamiseks projekteeritava tee kinnistu kõikidele piirinaabritele, mis on viidatud korralduse lisas 1, sh riigimaade osas Transpordiametile. Eelnõu saajaid teavitati, et kui nad ei ole vastanud kirjale hiljemalt 11.01.2024 aastal, siis eeldab vallavalitsus ehitusseadustiku § 31 lõike 6 alusel, et nõustutakse eelnimetatud kinnistute jalg- ja jalgrattatee ehitamise projekteerimistingimuste väljastamisega.

Tähtajaks laekusid mitmed tähelepanekud ja ettepanekud. 
1.	Transpordiameti esindaja arvamus: Projekteerimistingimuste eelnõus oleks vajalik põhjendada trassi poolsuse valikut tuginedes üldplaneeringule, tõmbepunktidele jne. Selgitamist vajab JJT trassi üleminek teisele poole riigiteed asendiplaanil näidatud asukohas, kas nähtavuste tagamine vastab normdokumentidele.
Otsus: Arvestada arvamusega. TL-4-02 (lisale 2) on kantud peale teeületuskoha nõuetekohased nähtavuskolmnurgad, projekteerimistingimuste preambulas on tee poolsuse valikuid põhjendatud viidetega üldplaneeringule.
2.	Vahetee elanik(T.Nappus): Tooma tee ristmikul ületavad jalakäijad pidevalt maanteed  postkastide juurde , sellest tulenevalt peaks paigaldama maanteele risttee ette  liiklusmärk ülekäigurada nr 543 ja maanteele värvima teemärgistus 946c  ( sebra), piirata piirkiirust 40 km -ni märk 351 , sama tuleks projekteerida Sepa tee ristmikule ,kus jalgrattatee ületab Kanama-Jõgisoo maanteed, või isegi kiiruse ohjeldamiseks rajada sõiduteele künnised koos märgiga 688a , sest praegust piirkiirust 60 km  sellel teelõigul  eiravad enamik autojuhte.
Vastus: vallavalitsuse esindaja suhtleb Transpordiametiga kavandatava teeületuskoha Sepa tee ristmik osas et rajada võimalikult ohutu teeületuskoht.
Vahetee ristis on mõistlikum lahendus paigaldada postkastid Vahetee ehk lõuna/kagu tee poolele. Teel on Vallavalitsus iseseisvalt ei saa kavandada tee ületuskohti ning see oleneb teeomaniku ehk Transpordiameti otsusest, sest teel on kehtiv 60 km/h kiiruspiirang ja sellel piirkiirusel ülekäigurada rajada ei lubata(on normidega vastuolus).
Otsus: arvestatakse osaliselt nii kuidas teeomanik lubab teeületuskohti kavandada ja täiendavaid liiklusmärke paigaldada.
Arvamuse avaldajatele on antud kirjalik tagasiside, kuidas tema arvamust on arvesse võetud ning saadetakse ka projekteerimistingimused teadmiseks. 

Samuti edastas projekteerija TO Projekt OÜ esindaja Pille Okk puudutatud isikutele ja asjasse puutuvatele piiratud asjaõiguste omanikele, trassivaldajatele koos käesoleva projekteerimistingimuste eelnõu asendiplaanidega. Kõik trassivaldajad on projekteerijale omapoolsed trasside kaitsmisega seonduvad tingimused edastanud ja nende tingimustega arvestatakse põhiprojekti vormistusel.

Võttes aluseks ehitusseadustiku¹ § 26 lõike 1, lõike 2 punkti 1, lõike 3 punktid 1-4, lõike 4 punktid 1, 3, 4, 6, lõike 5, § 28, § 99 lõiked 1 ja 2 ning Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 annab Saue Vallavalitsus alljärgneva

k o r r a l d u s e :

1.	Määrata projekteerimistingimused Vahetee L1 (72601:001:0222), Saare (72601:001:0221), Pele (72601:001:0226) Sepametsa tee (72703:002:0219), 11116 Kanama-Jõgisoo tee T9 (72501:001:0321), 11116 Kanama-Jõgisoo tee T10 (72501:001:0322) ja Taara tee L1 (72601:001:0407) kinnistutele uue jalgratta- ja jalgtee rajamise ehitusprojekti koostamiseks vastavalt korralduse lisale.
2.	Projekteerimistingimused kehtivad kuni 17.01.2029
3.	Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4.	Korraldus jõustub teatavakstegemisest.

(allkirjastatud digitaalselt)
Andres Laisk	(allkirjastatud digitaalselt)
vallavanem	Kirsti Saar
	vallasekretär

	Lisa 1
	Saue Vallavalitsuse 
	17.01.2024 korraldusele nr

PROJEKTEERIMISTINGIMUSED

1.	Ehitustegevuse liigi täpsustus: jalgratta- ja jalgtee ehitusprojekt  
Projekteerimistingimuste andja:
Asutus: Saue Vallavalitsus
Asutuse registrikood: 77000430
Ametniku nimi (koostaja): Indrek Brandmeister
Ametniku ametinimetus: teedespetsialist
Kontaktandmed: tel. 53407008; e-post indrek.brandmeister@sauevald.ee
Taotluse andmed:
Liik: projekteerimistingimuste taotlus detailplaneeringu koostamise kohustuse puudumisel.

Ehitamisega hõlmatava kinnisasja andmed, sh katastritunnus ja koha-aadress:
Vahetee L1 (72601:001:0222), Saare (72601:001:0221), Pele (72601:001:0226) Sepametsa tee 
72703:002:0219, 11116 Kanama-Jõgisoo tee T9 (72501:001:0321), 11116 Kanama-Jõgisoo tee T10 (72501:001:0322) ja Taara tee L1 (72601:001:0407)
Kanama-Jõgisoo teega külgneva jalgratta ja jalgtee (km 2,3-3,35): 
2.1	Jalg- ja jalgrattatee projekteerida vastavalt TO Projekt OÜ töö  „Kanama-Jõgisoo teega külgneva jalgratta ja jalgtee (km 2,3-3,35) põhiprojekt“nr 23012 eskiisi asendiplaanidele TL-4-02(lisa 2) ja TL-4-03(lisa 3) sh arvestada Transpordiameti poolt väljastatud riigimaantee rekonstrueerimise täiendavaid 02.10.2023 nr 7.1-2/23/18827-2  projekti koostamise nõudeid ja TRAM-i planeeringuosakonna esindajate täiendavaid märkuseid projekti kohta.
2.2	    Projekteerida põhiprojektina Kanama-Jõgisoo teega külgneva jalgratta ja jalgtee (km 2,3-3,35) külgnev jalgratta ja jalgtee(lahendada tee konstruktsioonid, vertikaalplaneering, tee ristlõiked, seletuskiri, valgustuse eriosa ja krundijaotuskavad ning teha ehr.ee keskkonnast ehitusloa taotlus ja lahendada märkused).
2.3	Katte laius 2,5m. Katendiks projekteerida asfaltbetoonkatend ac 8 surf (45% graniit).
2.4	Lahendada sadevete ärajuhtimine projekteeritava jalgratta- ja jalgteega ning maantee truupide, külgnevate kraavide ja nõlvustega seonduvalt;
2.5	Lahendada vahetult  jalgrattateega külgnevad ühendused olemasolevate bussipeatustega.
2.6	Jalgratta- ja jalgtee kõrvale projekteerida puhkekohad(pingid ja prügikastid) sh linnamööbli valik kooskõlastada avaliku ruumi spetsialistiga. 
3	Üldised nõuded ehitusprojektil
3.1	Asendiplaan esitada olemasoleval topo-geodeetilisel alusplaanil m 1:500 (maa-ala plaan tehnovõrkude ja haljastusega);
3.2	Projekteerida vastavalt kehtivatele seadusetele, määrustele ehitusnormidele ja standarditele;
3.3	Ehitusloa taotlemisel esitada ehitusprojekt Saue Vallavalitsusele digitaalselt koos nõuetekohase ehitusloa taotlusega; ehitusloa taotlemiseks tuleb ehitusloa taotlus ja nõutud kooskõlastustega ehitusprojekt esitada Saue Vallavalitsusele läbi Ehitusregistri https://www.ehr.ee;
3.4	Ehitusprojekt kooskõlastada ehituspiirkonda jäävate kommunikatsioonide valdajatega Saue Vallavalitsuse ning Transpordiametiga;
3.5	Ehitusprojekt peab vastama majandus- ja taristuministri 17. juuli 2015. aasta määruse nr 97 „Nõuded ehitusprojektile“ nõuetele;
3.6	Ehitise tehnilised andmed peavad vastama majandus- ja taristuministri 5. juuni 2015. aasta määrusega nr 57 „Ehitise tehniliste andmete loetelu ja arvutamise alused“ kehtestatud nõuetele;
3.7	Ehitusprojekti peab koostama ehitusseadustiku1 § 23 lõike 5 kohane pädev isik, kelle kvalifikatsioon on teede- ja platside ehitusprojekti koostamiseks tõendatud (teede projekteerija - kutsetunnistus tase 7)

(allkirjastatud digitaalselt)
Andres Laisk	(allkirjastatud digitaalselt)
vallavanem	Kirsti Saar
	vallasekretär